《悲歌六章 其五》
清代·郁植

流沙北去弱水东，琅玕作树珠为宫。藐姑仙子冰雪容，导以翠为双青童。

我欲从之问丹诀，直与天地同无终。秦王汉武皆英雄，楼船浩荡乘长风。

狞龙吹水作山立，三千娇女沉渊中。骊山茂陵空白骨，不死之药何时逢？

作者简介：（?—1679）清江苏太仓人，字大本，号东堂。诸生，八岁应试，作《五伦论》，为吴伟业所赞赏。既长，学力益深，为王士禛所赏识。兼工诗。康熙十八年举鸿博，未应试卒。